02/10/2012 | Administración LocalMunicipal
Cabanas
Aprobación definitiva da taxa pola prestación de servizos de emerxencia e outros análogos

EDICTO Non presentándose alegación durante o prazo de exposición ao público, queda elevado a definitivo o acordo do Pleno do Concello adoptado en data 24 de xullo de 2012, sobre imposición da taxa pola prestación de servizos de emerxencias e outros análogos, así como da correspondente ordenanza fiscal reguladora, cuxo texto íntegro faise público no cumprimento do establecido no artigo 17.4 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. Contra a aprobación definitiva poderá interpoñerse recurso contencioso-administrativo nos termos establecidos na Lei reguladora da xurisdición contencioso-administrativa. ORDENANZA FISCAL N.º 27, REGULADORA DA TAXA POR PRESTACIÓN DE SERVIZOS DE EMERXENCIAS E OUTOS ANÁLOGOS POLO CONCELLO DE CABANAS Artigo 1. Fundamento e natureza. Conforme ó autorizado polos artigos 133.2 e 142 da Constitución española e artigo 106 da Lei 7/1985, do 2 de abril, reguladora das bases de réxime local, e de acordo co previsto nos artigos 15 a 19, 20 a 27 e 57 do texto refundido da lei reguladora das Facendas Locais aprobado por Real decreto lexislativo 2/2004, do 5 de marzo, este Concello establece a taxa pola prestación de servizos de emerxencias e outros análogos, que se regulará pola presente ordenanza fiscal. Artigo 2. Feito impoñible.1. Constitúe o feito impoñible desta taxa a prestación do servizo de recepción dos seguintes servizos: a) A asistencia prestada en caso de incendios, caídas de edificios e construcións, ruínas, derrubamentos, inundacións, salvamentos, accidentes, ordenación e sinalización non habitual de tráfico, inundacións e outros sinistros semellantes, con persoal, materiais e/ou maquinaria do Concello de Cabanas. b) A asistencia de persoal, materiais e/ou maquinaria en concentracións, espectáculos e outros con motivo de situacións de emerxencias e análogas. c) Calquera outro servizo que fora prestado polo Concello na materia obxecto desta taxa, ben sexa a solicitude de particulares interesados, ou ben sexa de oficio por razóns de seguridade sempre que a prestación de dito servizo sexa en beneficio do suxeito pasivo.2. Non están suxeitos a esta taxa: a) Os servizos de prevención xeral de incendios nin os servizos que se presten en beneficio da xeneralidade ou unha parte considerable da poboación do municipio ou en casos de calamidade ou catástrofe pública oficialmente declarada. b) Os servizos realizados no termo municipal a instancia de autoridades xudiciais e forzas de seguridade no exercicio dos seus cargos, sempre e cando non exista obrigado ao seu pagamento. Artigo 3. Devengo. A taxa devengarase, e nace a obriga de contribuír, desde que se produza o feito da saída do persoal e/ou material da correspondente instalación do Concello, momento no que comeza a prestación do servizo. Non devengarán taxa as saídas que non cheguen a utilizarse, sempre e cando non foran requiridos polo suxeito pasivo. Artigo 4. Suxeito pasivo.1. Son suxeitos pasivos desta taxa en concepto de contribuíntes, as persoas físicas e xurídicas, e as entidades as que se refiren os artigos 35 e 36 da Lei xeral tributaria, que sexan usuarias ou ocupantes dos bens sinistrados que foran obxecto da prestación do servizo. Entenderase por persoas usuarias, as propietarias, arrendatarias, usufrutuarias e posuidoras, por calquera título, dos bens obxecto da actuación.2. No caso de prestación de servizos de salvamento ou análogos, son suxeitos pasivos os contribuíntes que solicitaran os servizos ou en quen redunde o interese da prestación.3. Terán a condición de suxeito pasivo substituto do contribuínte, de conformidade co establecido no artigo 23.2. c) do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, as entidades ou sociedades aseguradoras do risco. Artigo 5. Responsables.1. Responderán de forma solidaria das obrigas tributarias do suxeito pasivo, as persoas físicas e xurídicas a que se refire o artigo 42 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Artigo 6. Base impoñible. A base impoñible do tributo estará constituída polo número de persoas, materiais e vehículos utilizados na prestación do servizo, as horas computadas desde a saída e chegada das instalacións municipais e o recorrido efectuado polos vehículos que actúen. A base impoñible incrementarase, de selo caso, co importe de aluguer de maquinaria ou material necesario segundo as necesidades que se presenten no momento. Artigo 7. Exencións e bonificacións.1. De conformidade co disposto no artigo 9 do texto refundido da Lei reguladora das facendas locais, non se recoñece beneficio tributario algún, agás os que sexan consecuencia do establecido nos tratados ou acordos internacionais ou veñan revistos en normas con rango de Lei, así como, os establecidos nesta ordenanza.2. Non obstante, de acordo co sinalado no artigo 24.4 do referido texto refundido, establécense as seguintes bonificacións: a). Terán unha bonificación do 100 por 100 da cota, os usuarios cuxa unidade familiar teñan unha media de ingresos inferior ó IPREM, entendendo como unidade familiar os que figuren no padrón municipal de habitantes no domicilio do solicitante. Será condición necesaria e imprescindible para poder optar a esta bonificación a presentación dunha copia cotexada da declaración da renda, non podendo exceder o valor patrimonial do conxunto da unidade familiar de 50.000 euros e previo informe do servizos sociais municipais. b). Terán unha bonificación do 50 por 100 da cota, os contribuíntes beneficiarios do RISGA e os acollidos a réximes protectores de carácter público análogos ó mencionado. Será condición necesaria e imprescindible para poder optar a esta bonificación a presentación dunha copia cotexada da declaración da renda, non podendo exceder o valor patrimonial do conxunto da unidade familiar de 50.000 euros e previo informe do servizos sociais municipais. c) No caso de intervencións fora do termo municipal, cando os suxeitos pasivos cumpran as condicións sinaladas nos puntos a) e b), gozarán dunha bonificación do 50% e será responsable subsidiario do pagamento da taxa a autoridade, organismo, ou entidade que requira a intervención. Artigo 8. Cota tributaria.1. A cota tributaria determinarase en función da base impoñible, a tal efecto aplicarase a seguinte tarifa: Epígrafe primeira. Persoal: a) Por c/ encargado, por hora ou fracción: 18,00 €. b) Por c/ condutor, por hora ou fracción: 16,00 €. c) Por c/ peón, por hora ou fracción: 15,00 €. d) Por c/ policía, por hora ou fracción: 20,00 €. As horas en días festivos ou nocturnas devengarán tarifa dobre. Epígrafe segunda. Vehículos: a) Camión, turismo, tractor e outros: Por hora ou fracción: 45,00 €. Epígrafe terceira. Materiais: a) Bombas de achique e motoserra: Por hora ou fracción: 30,00 €. b) Cadeira rescate, por unidade/día: 12,00 €. Angarella, por unidade e día: 8,00 €. c) Espumóxeno, euros/litro/kg: 8,00 €. d) Secante, dispersante, desengrasante e outros materiais análogos, euros/litro/kg: 10,00 €. e) Absorbente e materiais análogos, euros/litro/kg: 15,00 €. f) Escama de desxeo, euros/litro/kg: 8,00 €. g) Quilogramo de sal, euros/litro/kg: 0,40 €. h) Consumo de material funxible, euros/litro/kg: 21,00 €. i) Extintor de po de 1 kg, unidade: 10,00 €. j) Extintor de CO2 de 2 kg, unidade: 22,00 €. Epígrafe cuarta. Tarifa mínima. Establécese unha tarifa mínima por actuación de 60,00 €. 2. A cota tributaria total será a suma das correspondentes as epígrafes da tarifa. Artigo 9. Normas de xestión.1. O encargado en cada caso, da prestación dos servizos a que se refire esta ordenanza efectuará o parte de cada unha das súas actuacións expoñendo as circunstancias que en cada caso concorran. En dito parte farase constar, como mínimo, os seguintes datos: – Nome, apelidos, DNI ou CIF do solicitante do servizo. – Domicilio. – Teléfono de contacto. – Motivo da actuación. – Hora de saída e hora de chegada a base inicial. – Detalle do servizo prestado, facendo constar expresamente a duración do servizo, persoal que participou, o material empregado e os kg/litros de material consumido, etc. – N.º de póliza de seguro do solicitante ou beneficiario.2. Dito parte será remitido polo referido encargado ó departamento de intervención, dentro dos quince días seguintes á prestación de calquera servizo suxeito a tributación.3. En base ó mesmo, practicarase a correspondente liquidación de dereitos.4. Aprobada a liquidación, procederase a notificar á persoa interesada, que deberá proceder ao seu pagamento nos prazos e na forma establecida en dita notificación, de acordo co Regulamento xeral de recadación. Artigo 10. Infraccións e sancións tributarias. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 178 e seguintes da Lei xeral tributaria e outras normas que resulten de aplicación. Disposición adicional.1. O ámbito territorial para aplicación da presente ordenanza tributaria, é o termo municipal de Cabanas.2. A prestación dos servizos a que se refire esta ordenanza fora do termo municipal de Cabanas, solo se levará a cabo con autorización expresa do alcalde-presidente desta Corporación, previa solicitude do alcalde do respectivo municipio ou autoridade que requira da actuación dos efectivos municipais. Disposición final. A presente ordenanza aprobada polo Pleno da Corporación en sesión realizada o 24 de xullo de dous mil doce, entrará en vigor unha vez aprobada definitivamente e publicada no Boletín Oficial da Provincia, e será de aplicación a partir da súa entrada en vigor, continuando vixente ata que se acorde a súa modificación ou derrogación. Cabanas, 20 de setembro de 2012. O alcalde Asdo.: Germán Castrillón Permuy